Diari Oficial de la Generalitat Valenciana


Sumari del DOGV 9751, del 22-12-2023 (2023/12316)

RESOLUCIÓ de 19 de desembre de 2023, del conseller d'Educació, Universitats i Ocupació, per la qual es modifica el Pla estratègic de subvencions 2020-2023 de la Conselleria d'Educació, Cultura i Esport, aprovat mitjançant la Resolució de 23 de març de 2020, del conseller d'Educació, Cultura i Esport.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9751

Data del DOGV
:   22-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12714


Data del document
:   19-12-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 19 de desembre de 2023, del conseller d'Educació, Universitats i Ocupació, per la qual es modifica el Pla estratègic de subvencions 2020-2023 de la Conselleria d'Educació, Cultura i Esport, aprovat mitjançant la Resolució de 23 de març de 2020, del conseller d'Educació, Cultura i Esport. [2023/12205]  
L'article 164.a de la Llei 1/2015, de 6 de febrer, d'hisenda pública, del sector públic instrumental i de subvencions, preveu que les conselleries que tinguen la previsió d'atorgar subvencions elaboren, amb caràcter previ, un pla estratègic de subvencions, en el qual s'integraran les subvencions que pretenguen atorgar tant els seus òrgans com els seus organismes públics dependents, remetent-se, quant al contingut d'aquest, a la legislació bàsica estatal.  
En aquest sentit, la legislació bàsica de l'Estat en matèria de subvencions, constituïda per la Llei 38/2003, de 17 de novembre, general de subvencions, estableix en l'article 8.1 que els òrgans de les administracions públiques o qualsevol ens que propose l'establiment de subvencions, amb caràcter previ hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la consecució, els costos previsibles i les fonts de finançament, supeditant-se en tot cas al compliment dels objectius d'estabilitat pressupostària.  
Ateses les exigències legals previstes en els dos textos legals, es va dictar la Resolució de 23 de març de 2020, del conseller d'Educació, Cultura i Esport, per la qual s'aprova el Pla estratègic de subvencions 2020-2023 (DOGV 8783 / 07.04.2020).  
Per Decret 112/2023, de 25 de juliol, del Consell, s'establix l'estructura orgànica bàsica de la Presidència i de les conselleries de la Generalitat, en l'article 91 del qual es disposa que, sota l'autoritat de la persona titular de la Conselleria d'Educació, Universitats i Ocupació, esta Conselleria està integrada per, entre altres, la Secretaria Autonòmica d'Ocupació i la Direcció General de Treball, Cooperativisme i Seguretat Laboral.  
Per part seua, l'article 17 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, establix que la Direcció General de Treball, Cooperativisme i Seguretat Laboral exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de treball, conciliació laboral, inspecció de treball, seguretat laboral i relacions laborals, així com en matèria de cooperativisme i economia social.  
  
Abans de la finalització de la vigència d'este pla estratègic de subvencions, i a conseqüència de l'aprovació d'una nova línia de subvenció, resulta necessari efectuar una sèrie d'ajustos a este, que impliquen la seua modificació.  
En l'Ordre TES/711/2023, de 26 de juny, es distribuïxen a les comunitats autònomes, per a l'exercici 2023, els crèdits per al finançament de les accions en matèria de prevenció de riscos laborals d'àmbit territorial, finançades amb càrrec als Pressupostos Generals de l'Estat, de conformitat amb els acords en la Conferència Sectorial d'Ocupació i Assumptes Laborals en la reunió celebrada el 28 d'abril de 2023, corresponent a la Comunitat Valenciana la quantitat de 983.391,42 euros.  
  
Per a finançar la gestió d'accions en matèria de prevenció de riscos laborals per part de les comunitats autònomes, es publica l'Ordre TES/864/2023, de 21 de juliol, per la qual s'aproven les bases reguladores de la concessió de subvencions, en règim de concurrència competitiva, per a la realització d'activitats en l'àmbit de la prevenció de riscos laborals conforme a la Llei 31/1995, de 8 de novembre, de Prevenció de Riscos Laborals que contempla com a objecte de subvenció la realització d'activitats amb la finalitat de promoure la millora de les condicions de seguretat i salut en el treball, especialment en les petites empreses.  
  
Per tot el que s'ha exposat anteriorment, la Conselleria d'Educació, Universitats i Ocupació, proposa una generació de crèdits per import global de 983.391,42 euros, de l'ingrés procedent del Ministeri de Treball i Economia Social en el capítol 4 programa 315.10 Condicions de treball i administració de les relacions laborals, la qual cosa comporta la inclusió d'una línia de subvenció de concurrència competitiva denominada Ajudes per a la realització d'activitats en l'àmbit de la prevenció de riscos laborals conforme a la Llei 31/1995, de 8 de novembre, de Prevenció de Riscos Laborals.  
A este efecte i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i en els articles 21 i 24 de la Llei 9/2022, de pressupostos de la Generalitat per a l'exercici 2023, la Conselleria d'Hisenda, Economia i Administració Pública, adopta la resolució, de data 5 de desembre de 2023, per la qual s'autoritza una generació de crèdits per ingressos finalistes procedents del Ministeri de Treball i Economia Social, en el capítol 4 del programa 315.10 «Condicions de treball i administració de les relacions laborals» per import de 983.391,42 euros. (Exp. 11.017/23-235).  
  
L'import generat implica la inclusió de la línia de subvenció de concurrència competitiva en l'annex de subvencions i transferències corrents del programa 315.10 «Condicions de treball i administració de les relacions laborals».  
Atés que, actualment, el citat pla estratègic manca d'un Objectiu estratègic en el qual poder incloure esta línia de subvenció, es fa precís la incorporació d'un nou Objectiu estratègic per a la Direcció General de Treball, Cooperativisme i Seguretat Laboral, amb les següents dades descriptives:  
  
Objectiu estratègic: promoure la seguretat i el benestar laboral  
  
Codi: S1451 Denominació: Ajudes per a la realització d'activitats en l'àmbit de la prevenció de riscos laborals conforme a la Llei 31/1995, de 8 de novembre, de Prevenció de Riscos Laborals.  
Import: 983.391,42 Beneficiaris previstos: organitzacions empresarials i sindicals previstes en l'art. 12 de la Llei 31/1995, representatives en el seu àmbit sectorial corresponent, fundacions o altres entitats constituïdes per estes i aquelles per a la consecució de qualsevol dels seus fins.  
Mode de concessió: Concurrència competitiva Descripció i finalitat: La realització d'activitats amb la finalitat de promoure la millora de les condicions de seguretat i salut en el treball, especialment en les petites empreses.  
Publicar dades: sí Aportació GV: 0,00  
Aportació externa:  
I401.04 Transferències de l'Estat. Àrea d'ocupació: 983.391,42  
  
  
Les subvencions tindran per objecte la realització d'activitats amb la finalitat de promoure la millora de les condicions de seguretat i salut en el treball, especialment en les petites empreses. Les convocatòries podran preveure accions de quatre tipus:  
a) Accions d'informació: seran aquelles que perseguisquen la difusió entre treballadors i empresaris dels principis d'acció preventiva dels riscos laborals o de les normes concretes d'aplicació de tals principis.  
  
b) Accions d'assistència tècnica: seran aquelles que estiguen dirigides a l'estudi i resolució de problemes, derivats de l'aplicació pràctica i material de les actuacions preventives.  
c) Accions de formació: consistiran en el disseny dels mètodes i dels continguts de programes que pogueren ser impartits en sectors i subsectors de l'activitat productiva, especialment en aquells l'estructura dels quals estiga constituïda fonamentalment per petites empreses.  
d) Accions de promoció del compliment de la normativa sobre prevenció de riscos laborals: seran aquelles que fomenten el coneixement i l'aplicació per empresaris i treballadors de les disposicions legals, reglamentàries i convencionals en matèria de prevenció de riscos laborals especialment a través de mecanismes i instruments desenvolupats en els àmbits sectorials i territorials de l'activitat productiva.  
  
Així mateix, és important assenyalar que els recursos disponibles no podran destinar-se a finançar la realització d'accions dirigides al compliment de les obligacions preventives empresarials, previstes en els articles 18 i 19 de la Llei 31/1995, de 8 de novembre, o en qualssevol altres previstes en la normativa de prevenció de riscos laborals.  
En virtut del que s'ha esmentat i en l'exercici de la competència atribuïda pels articles 160.2 de la Llei 1/2015, de 6 de febrer, i 28 de la Llei 5/1983, de 30 de desembre, del Consell, pel Decret 136/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Educació, Universitats i Ocupació, i la delegació continguda en el resolc tercer, apartat dèsset, de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans i d'acord amb la proposta del director general de Treball, Cooperativisme i Seguretat Laboral i de conformitat amb aquesta, resolc:  
  
  
  
Primer  
Modificar el Pla estratègic de subvencions 2020-2023, de la Conselleria d'Educació, Cultura i Esport, aprovat per la Resolució de 23 de març de 2020, del conseller d'Educació, Cultura i Esport, i addicionar una nova línia de subvenció dins del nou objectiu estratègic «Promoure la seguretat i el benestar laboral» de la Direcció General de Treball, Cooperativisme i Seguretat Laboral, amb la denominació «Ajudes per a la realització d'activitats en l'àmbit de la prevenció de riscos laborals conforme a la Llei 31/1995, de 8 de novembre, de prevenció de riscos laborals», d'acord amb el detall que figura com a annex únic.  
  
  
Segon  
Ordenar-ne la publicació en el Diari Oficial de la Generalitat Valenciana, de conformitat amb el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, en la pàgina web de la Conselleria d'Educació, Universitats i Ocupació, així com en el Portal de Transparència de la Generalitat GVA Oberta.  
  
València, 19 de desembre de 2023.- El conseller d'Educació, Universitats i Ocupació, p. d. (R 13.04.2022, DOGV 9328), la sotssecretària: Alida C. Mas Taberner.  
  
  
ANNEX ÚNIC  
Modificació del Pla estratègic de subvencions 2020-2023  
  
S'afig nou objectiu estratègic «Promoure la seguretat i el benestar laboral» de la Direcció General de Treball, Cooperativisme i Seguretat Laboral, al qual s'incorpora una nova línia de subvenció amb la denominació «Ajudes per a la realització d'activitats en l'àmbit de la prevenció de riscos laborals conforme a la Llei 31/1995, de 8 de novembre, de prevenció de riscos laborals».  
  
Codi: S1451000  
Programa: 315.10  
Denominació: ajudes per a la realització d'activitats en l'àmbit de la prevenció de riscos laborals conforme amb la Llei 31/1995, de 8 de novembre, de prevenció de riscos laborals.  
Mode de concessió: concurrència competitiva.  
Beneficiaris: organitzacions empresarials i sindicals previstes en l'art. 12 de la Llei 31/1995, representatives en el seu àmbit sectorial corresponent, fundacions o altres entitats constituïdes per estes i aquelles per a la consecució de qualsevol dels seus fins.  
Descripció i finalitat: ajuda per a la realització d'activitats amb la finalitat de promoure la millora de les condicions de seguretat i salut en el treball, especialment en les petites empreses.  
1. Àrees de competències afectades i sectors als quals es dirigeixen les ajudes:  
La competència dins de l'àmbit de la seguretat i salut en el treball, en matèria de prevenció de riscos laborals, dins de l'àmbit funcional de la Direcció General de Treball, Cooperativisme i Seguretat Laboral.  
  
2. Objectius i efectes que es pretenen amb la seua aplicació:  
Les subvencions tindran per objecte la realització d'activitats amb la finalitat de promoure la millora de les condicions de seguretat i salut en el treball, especialment en les petites empreses.  
3. Mecanisme: Convocatòria de subvenció per al curs escolar 2023-2024.  
4. Delimitació de les línies bàsiques de les bases reguladores. Queden establides en l'ordre per la qual s'aproven les bases reguladores per a la concessió de les ajudes i en la resolució per la qual es convoca la concessió de les ajudes per a la realització d'activitats en l'àmbit de la prevenció de riscos laborals conforme a la llei 31/95, de 8 de novembre, de prevenció de riscos laborals: requisits dels beneficiaris, procediment de la convocatòria i de concessió de la subvenció, àmbit d'aplicació, criteris d'atorgament de la subvenció (requisits i obligacions de les persones beneficiàries), conceptes subvencionables, justificació de la concessió.  
5. Calendari: exercici pressupostari.  
6. Despeses previsibles per a la realització i fonts de finançament: capítol IV. 2023: 983.391,42 €. Origen dels fons: aportació externa (I401.04 Transferències de l'Estat).  
7. Pla d'acció. Es realitzarà una resolució anual de la direcció general competent en matèria de treball, d'una convocatòria en règim de concurrència competitiva.  
8. Indicadors de seguiment i avaluació. Nombre de beneficiaris i imports concedits.  
9. Resultats de l'avaluació del pla estratègic anterior: És una nova actuació que no es contemplava en l'anterior pla.